ประกาศคณะกรรมการป้องกันและปราบปรามการทุจริตแห่งชาติเรื่อง กําหนดตําแหน่งเจ้าพนักงานของรัฐที่ต้องห้ามมิให้ดําเนินกิจการตามความในมาตรา 126พ.ศ. 2563-------------------------------- โดยที่เป็นการสมควรกําหนดตําแหน่งเจ้าพนักงานของรัฐที่ห้ามมิให้ดําเนินกิจการตามมาตรา 126 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 อาศัยอํานาจตามความในมาตรา 126 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 คณะกรรมการป้องกันและปราบปรามการทุจริตแห่งชาติจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งเจ้าพนักงานของรัฐที่ต้องห้ามมิให้ดําเนินกิจการตามความในมาตรา 126 พ.ศ. 2563"ข้อ ๒ ประกาศนี้ให้ใช้บังคับเมื่อพ้นกําหนดสามสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก (1) ประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งเจ้าหน้าที่ของรัฐที่ต้องห้ามมิให้ดําเนินกิจการตามความในมาตรา 100 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 พ.ศ. 2544 (2) ประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งเจ้าหน้าที่ของรัฐที่ต้องห้ามมิให้ดําเนินกิจการตามความในมาตรา 100 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 (ฉบับที่ 2) พ.ศ. 2555ข้อ ๔ วัตถุประสงค์ของมาตรา 126 เป็นการป้องกันการขัดกันระหว่างประโยชน์ส่วนบุคคลกับประโยชน์ส่วนรวม ซึ่งมีที่มาจากการที่เจ้าพนักงานของรัฐได้รับมอบอํานาจจากรัฐ ทําให้มีอํานาจในการอนุมัติ อนุญาต การให้สัมปทาน และลงนามในสัญญาต่าง ๆ รวมถึงเจ้าพนักงานของรัฐที่มีอํานาจในการกํากับ ดูแล ควบคุม ตรวจสอบ หรือดําเนินคดี ดังนั้น คณะกรรมการ ป.ป.ช. จึงกําหนดตําแหน่งเจ้าพนักงานของรัฐที่อยู่ภายใต้บังคับตามมาตรา 126 ดังต่อไปนี้ และรวมถึงเจ้าพนักงานของรัฐที่ได้รับมอบอํานาจให้กระทําการดังกล่าว (1) ผู้ดํารงตําแหน่งทางการเมือง 1.1 นายกรัฐมนตรี 1.2 รัฐมนตรี 1.3 สมาชิกสภาผู้แทนราษฎร 1.4 สมาชิกวุฒิสภา (2) ผู้ดํารงตําแหน่งระดับสูง 2.1 สําหรับข้าราชการพลเรือน 2.1.1 หัวหน้าส่วนราชการระดับกระทรวง ทบวง กรม 2.2 สําหรับข้าราชการทหาร 2.2.1 ปลัดกระทรวงกลาโหม 2.2.2 ผู้บัญชาการทหารสูงสุด 2.2.3 ผู้บัญชาการเหล่าทัพ 2.3 ผู้บัญชาการตํารวจแห่งชาติ 2.4 ผู้ว่าราชการจังหวัด 2.5 ปลัดกรุงเทพมหานคร 2.6 กรรมการและผู้บริหารสูงสุดของรัฐวิสาหกิจตามกฎหมายว่าด้วยวิธีการงบประมาณ 2.7 หัวหน้าหน่วยงานขององค์กรอิสระตามรัฐธรรมนูญ 2.7.1 เลขาธิการคณะกรรมการการเลือกตั้ง 2.7.2 เลขาธิการสํานักงานผู้ตรวจการแผ่นดิน 2.7.3 เลขาธิการคณะกรรมการป้องกันและปราบปรามการทุจริตแห่งชาติ 2.7.4 เลขาธิการคณะกรรมการสิทธิมนุษยชนแห่งชาติ 2.8 ผู้ซึ่งดํารงตําแหน่งเทียบเท่าตามที่คณะกรรมการ ป.ป.ช. กําหนด 2.8.1 เลขาธิการสํานักงานศาลรัฐธรรมนูญ 2.8.2 เลขาธิการสํานักงานศาลยุติธรรม 2.8.3 เลขาธิการสํานักงานศาลปกครอง 2.8.4 เลขาธิการสภาผู้แทนราษฎร 2.8.5 เลขาธิการวุฒิสภา (3) ผู้บริหารท้องถิ่น 3.1 ผู้ว่าราชการกรุงเทพมหานคร 3.2 นายกเมืองพัทยา 3.3 นายกองค์การบริหารส่วนจังหวัด 3.4 นายกเทศมนตรี 3.5 นายกองค์การบริหารส่วนตําบลข้อ ๕ ให้ประธานกรรมการป้องกันและปราบปรามการทุจริตแห่งชาติเป็นผู้รักษาการตามประกาศนี้ ในกรณีที่มีปัญหาเกี่ยวกับการบังคับใช้หรือการปฏิบัติตามประกาศนี้ ให้คณะกรรมการ ป.ป.ช. มีอํานาจตีความและวินิจฉัยชี้ขาด คําวินิจฉัยของคณะกรรมการ ป.ป.ช. ให้เป็นที่สุดผู้มีอํานาจลงนาม - ประกาศ ณ วันที่ 19 กุมภาพันธ์ พ.ศ. 2563 พลตํารวจเอก วัชรพล ประสารราชกิจประธานกรรมการป้องกันและปราบปรามการทุจริตแห่งชาติ